
Aθήνα, 25-10-2012

ΔΕΛΤΙΟ ΤΥΠΟΥ

ΣΥΝΑΝΤΗΣΗ ΠΡΟΕΔΡΕΙΩΝ ΕΝ.Π.Ε. & Κ.Ε.Δ.Ε.
Τα Προεδρεία της ΕΝ.Π.Ε. και της Κ.Ε.Δ.Ε. συναντήθηκαν σήμερα το πρωί στα γραφεία της Ένωσης Περιφερειών Ελλάδας. 
Ο αντικειμενικός σκοπός της σύσκεψης ήταν η εμβάθυνση της συνεργασίας και η συνέργια των δύο βαθμών αυτοδιοίκησης, προκειμένου να επιτευχθούν τα μέγιστα κοινωνικοοικονομικά αποτελέσματα προς όφελος των πολιτών.

Συμφωνήθηκε η κοινή στράτευση και συνεργασία των δύο βαθμών αυτοδιοίκησης, στην πιο δύσκολη μεταπολεμικά περίοδο της χώρας μας, στα κοινά και μείζονα θέματα κοινωνικής συνοχής, οικονομικά, απαιτούμενων θεσμικών και λειτουργικών αλλαγών, ενίσχυσης της αποκέντρωσης, πορείας έργων ΕΣΠΑ και προετοιμασίας για τη Νέα Προγραμματική Περίοδο 2014 -2020, με στόχο την εύρυθμη και αποτελεσματική λειτουργία της Αυτοδιοίκησης.
ΤΟ ΓΡΑΦΕΙΟ ΤΥΠΟΥ

